«Տարօրինակ դեպքեր» սերիալի հերոսների ցանկ

«Տարօրինակ դեպքերը» ամերիկյան գիտական ֆանտաստիկա և սարսափ ժանրի սերիալ է՝ ստեղծված Դաֆեր եղբայրների կողմից Նեթֆլիքսի համար։ Իրադարձությունները զարգանում են 1980-ականներին Ինդիանա նահանգի Հոքինս քաղաքում։
Առաջին եթերաշրջանը զարգանում է 1983 թվականին և կենտրոնանում է Ուիլ Բայերսի անհետացման հետաքննության, քաղաքում կատարվող առեղծվածային իրադարձությունների ֆոնի մեծացման և տելեկինետիկ կարողություններով աղջկա հայտնվելու վրա, ով օգնում է Վիլի ընկերներին գտնել նրան։
Երկրորդ եթերաշրջանը ընթանում է առաջինից մի տարի անց, երբ երեխաները փորձում էին վերադառնալ նորմալ կյանք և համակերպվել անցած տարի կատարված իրադարձությունների հետ։ Այս եթերաշրջանը ավելացնում է նոր հերոսների՝ Մաքս Մեյֆիլդին, նրա դաժան եղբայր Բիլլի Հարգրովը և Ջոյսի նոր սիրեցյալ Բոբ Նյուբին։
Երրորդ եթերաշրջանը ընթանում է 1985 թվականի ամռանը և ցույց է տալիս երիտասարդ ընկերների պայքարը դեռահասական կյանքի դժվարությունների  և կյանքի նետած նոր մարտահրավերների դեմ, մինչդեռ քաղաքին նոր վտանգ էր սպառնում։ Այս եթերաշրջանում ավելանում է նոր հերոս՝ Ռոբին Բաքլին։
Չորրորդ եթերաշրջանը ընթանում է 1986 թվականի գարնանը և ներկայացնում է հերոսների կյանքը երրորդ եթերաշրջանի բաժանումից հետո։ Չորրորդ եթերաշրջանը ավելացնում  է նոր հերոսնրի՝ Էդի Մանսենը, Արջեյլը և Վեքնան։
Առաջին եթերաշրջանի ութ սերիաները թողարկվել են Նեթֆլիքսում ՝ 2016 թվականի հուլիսի 15-ին։ Ինը դրվագից բաղկացած երկրորդ եթերաշրջանը թողարկվել է 2017 թվականի հոկտեմբերի 27-ին , երրորդ եթերաշրջանի ութ սերիաները դուրս են եկել 2019 թվականի հուլիսի 4-ին։ Չորրորդ եթերաշրջանը բաժանվեց երկու հատվածի` առաջին հատվածը՝  յոթ սերիաներով, թողարկվեց 2022 թվականի մայիսի 27-ին, իսկ երկրորդ հատվածի երկու սերիաները՝  2022-ի հուլիս 1-ին։
Սերիալի հիմնական դերասանական կազմի անդամներն են՝ Վայնոնա Ռայդերը, Դեյվիդ Հարբորը, Ֆին Վուլֆհարդը, Միլլի Բոբբի Բրաունը, Գեյթեն Մատարացոն, Քալեբ Մաքլաֆլինը, Նատալիա Դայերը, Չարլի Հիթոնը, Քարա Բուոնոն և Մեթյու Մոդինը։ Նոա Շնափը և Ջո Քիրին  առաջին եթերաշրջանում երկրորդական դեր էին կատարում, մինչև երկրոդ եթերաշրջանում միացան հիմնական դերասանական կազմին՝ Սեյդի Սինկի, Դակրե Մոնտգոմերիի, Շոն Էսթինի և Փոլ Ռեյզերի հետ միասին։ Երրորդ եթերաշրջանում անձնակազմին է միանում Մայա Հոուքը, իսկ Փրիա Ֆերգյուսոնը բարձրացվում է մինչև հիմնական կազմ։ Բրեդ Գելմանը կրկնվող դերեր ուներ երկրոդ և երրոդ եթերաշրջաններում, մինչև չորրոդ եթերաշրջանում  միացավ  հիմնական կազմին։ Ջոզեֆ Քուինը, Էդուարդո Ֆրանկոն և Ջեյմս Քեմբել Մ․ Բաուերը նույնպես միանում են հիմնական անձնակազմին չորրոդ եթերաշրջանում։
Այս ցուցակը իր մեջ ներառում է հիմնական կազմը, հրավիրված աստղերի,ովքեր ամբողջ սերիալի ընթացքում կատարել են կրկնվող դերեր և այլ աչքի ընկնող հյուրերին։


== Ընդհանուր նկարագրություն ==
     = Գլխավոր
     = Նույնպես գլխավոր դեր կատարող
     = Կրկնվող 
     = Հրավիրված


=== Հիմնական հերոսներ ===


=== Երկրորդական հերոսներ ===


== Գլխավոր Հերոսներ ==


=== Ջոյս Բայերս ===
Ջոյս Բայերսը ( Վայնոնա Ռայդեր) Ջոնաթանի և Ուիլի մայրն է, ով բաժնաված էր նրանց հորից՝ Լոնի Բայերսից։ Ջուսը անչափ ուժեղ ու հոգատար կին է, աշխատում է Հոքինսի կենտրոնում գտնվող հանրախանութում՝ որպես վաճառողուհի։ Նա ծնվել և մեծացել էր Հոքինսում և Հոփերի ու Բոբի հետ հաճախել էր Հոքինսի միջին դպրոցը։ Երրորդ եթերաշրջանում Ջուսը որոշում է վաճառել տունը և հեռանալ քաղաքից Հոփերի մեծ հիասթափությամբ, ով փորձում էր նրան ժամադրության հրավիրել։ Չնայած նրա, որ Ջուսը ևս զգացմունքներ ուներ Հոփերի հանդեպ, նա փորձում էր խուսափել նոր հարաբերություններից։ Նրան ավելի շատ հետաքրքրում էր, թե ինչու էին իր սառնարանի մագնիսները անընդհատ ընկնում, որի ուսումնասիրության ժամանակ Հոփերի հետ բացահայտում են ռուսական գաղտնի ծրագրերը այն բանից հետո, երբ նրանք ներխուժում են նորաբաց Սթարքորտ մոլը, որի տակ ռուսները փորձում էին բացել մեկ ուրիշ պորտալ դեպի հակառակ կողմը։ Ջոյսին ոչինչ չի մնում անելու, քան պայթեցնել մեքենան, որը բացում էր պորտալը, երբ Հոփերը գտնվում էր մեքենայի մոտ, որից նա հավանաբար մահանում է։ Ջոյսը դառնում է Տասնմեկի մայրը այն բանից հետո, երբ դստեգրում է նրան Հոփերի հնարավոր մահից հետո։ Բայերսների ընտանիքը Տասնմեկի հետ տեղափոխվում են Կալիֆորնիա Հոփի հնարավոր մահից երեք ամիս անց։
Ջոյսը անցնում է տանից աշխատանքի, երբ ԽՍՀՄ-ից ծանրոց է ստանում, որի մեջ տիկնիկ էր՝ գաղտնի հաղորդագրությամբ, որտեղ գրված էր Հոփերի ողջ լինելու մասին։ Նա և Մյուրեյը զանգահարում են նշված հեռախոսահամարով և կապնվում «Էնզո»-ի հետ՝ բանտի հսկիչի, որին Հոփերը կաշառել էր։ Նա պահանջում է Քառասուն հազար դոլար Հոփերի ազատության դիմաց։ Ջոյսը ու Մյուրեյը հավաքում են գումարը ու մեկնում Ալյասկա, որտեղ հանդիպում են Յուրի Իսմաիլովին` ռուս մաքսանենգին, ով ապօրինի ապրանքներ էր տեղափոխում դեպի Ռուսաստան։ Յուրին, հասկանալով, թե ինչ շահույթ կարող է ստանալ ամերիկայի քաղաքացիներին վաճառելուց, թմրեցնում է նրանց և տեղափոխում է Ռուսաստան։ Ճանապարհին Ջոյսին ու Մյուրեյին հաջողվում է ուշաթափ անել Յուրիին, սակայն կորցնելով ինքնաթիռի կառավարումը ենթարկվում են ավիավթարի։ Նրանք ստիպում են, որ Յուրին նրանց բանտ տանի, որտեղ Մյուրեյը ներկայանում է որպես Յուրի, իսկ Ջոյսն ու Յուրին՝ որպես ամերիկացի գերիներ։ Բանտում նրանք Հոփերի հետ միասին կռվի են բռնվում Դեմոգարգոնի դեմ, բայց Ջույսին հաջողվում էի փրկել Հոփերին և վերամիավորվել նրա հետ։


=== Ջիմ Հոփեր ===
Ջիմ Հոփերը ( Դեյվիդ Հարբոր) կամ Հոփը Հոքինսի շերիֆն է։ Հոփերը համարյա ամբողջ կյանքը անցկացրել էր Հոքինսում, Ջոյսի ու Բոբի հետ հաճախել էր Հոքինսի միջին դպրոցը։ Հոփերը ամուսնալուծվել էր այն բանից հետո, երբ նրա փոքրիկ դուստր Սառան մահացել էր քաղցկեղից, ինչի հետևանքով նա հարբեցողությամբ էր զբաղվում։ Վերջ ի վերջո նա ավելի պատասխանատու է դառնում՝ Ուիլին Դեմոգարգոնից փրկելուց և Տասնմեկին իր խնամակալության տակ վերցնելուց հետո։ 
Երրորդ եթերաշրջանում նա փորձում է բաժանել Մայքին ու Տասնմեկին, քանի որ, ըստ նրա, երեխաների հարաբերությունները շատ արագ էին զարգանում։ Ջոյսի միջոցով Հոփը ներքաշվում է առեղծվածների ուսումնասիրության մեջ, ինչի շնորհիվ բացահայտում են Ռուսների ծրագրերը։ Ըստ երևույթի ՝նա մահանում է Առևտրի կենտրոնի տակ պայթյունի ժամանակ, որը առաջացրել էր դեպի Հակառակ կողմ պորտալ բացող մեքենայի վնասազերծումից հետո։ 2020 թվականի փետրվարի 14-ին չորրորդ  եթերաշրջանի «Սիրով Ռուսաստանից» անվանումով  թողարկված անոնսում ցուցադրվում է, որ Հոփը ողջ է։
Փրկվելով պայթյունից՝ Հոփը գերի է ընկնում Ռուսների մոտ, որոնք նրան տեղափոխում են Կամչատկայում գտնվող  ռազմագերիների ճամբար, որտեղ մյուս բանտարկյալների հետ միասին աշխատում են երկաթգծի կառուցման վրա։ Բանտում նա կաշառում է հսկիչ Դմիտրի Անտոնովին և աշխատում նրա հետ՝ բանտից փախչելու համար։ Նրան հաջողվում է փախչել բանտից մոտակայքում գտնվող քաղաքը, բայց նրան բռնում են։ Անտոնովի մասին ճշմարտությունը իմանալուց հետո նրան նույնպես բանտարկում են Հոփերի հետ։ Խնջույքի ժամանակ նա հասկանում է, որ նրանց պահում են որպես սնունդ Դեմոգարգոնի համար։ Նա կրակով է պատում զենքը և բավական ժամանակ դիմակայում է հրեշին, մինչև Ջոյսը փրկում է նրանց։ Ջոյսն ու Հոփը վերամիավորվում են և խոստովանում են միմյանց իրանց զգացմունքների մասին։ Հոփերը, Ջոյսը, Մյուրեյը, Անտոնովը և Յուրին բացահայտում են, որ բանտում ուսումնասիրում են Հակառակ կողմի արարածներին։ Հասկանալով, որ իրենց երեխաները վտանգի մեջ են, նրանք միասին աշխատում են, որպեսզի սպանեն  հրեշներին՝ թուլացնելով Հակառակ կողմի ուժերը և առավելություն տալով երեխաներին Վեքնայի դեմ պայքարում։ Հետո Հոփերը և Ջոյսը վերադառնում են Հոքինս, որտեղ Հոփերը միավորվում է Տասնմեկի հետ։ Սակայն Հակառակ կողմը սկսել էր թափանցել Հոքինս։


=== Մայք Ուիլեր ===

Մայքլ Ուիլերը ( Ֆին Վուլֆհարդ) Քարեն և Թոդ Վիլերների որդին է,Նենսիի կրթսեր և Հոլլիի Ավագ եղբայրը։ Նրա մոտ ընկերներն էին  Լուկասը, Դասթինը և Ուիլը։ Մայքլը խելացի ու բարեխիղճ աշակերտ էր։ Dungeons & Dragons-ում Մայքը պալադին է։ Նա զգացմունքներ ունի Տասնմեկի հանդեպ այն բանից հետո, երբ աղջկան իր տուն է բերում և օգնում նրան փախնել «վատ մարդկանցից»։ Տասնմեկը իր հերթին օգնում է Մայքին և ընկերներին գտնել Ուիլին։ Առաջին եթերաշրջանի վերջում Մայքն ու Տասնմեկը համբուրվում են։ Բայց հայտնվում է Դեմոգարգոնը, Տասնմեկը հրաժեշտ է տալիս Մայքին և ըստ երևույթի՝ մահանում է՝ սպանելով Դեմոգարգոնին։ 
Երկրորդ եթերաշրջանում Մայքը ընկճված էր Տասնմեկի անհետացումից և ամեն գիշեր հաղորդագրություն էր ուղարկում Տասնեմեկին՝ հույս ունենալով, որ աղջիկը կպատասխանի իրեն։ Նրան նյարդայնացնում էր Հելոուինի խնջույքը,և նա թշնամաբար էր տրամադրված Մաքսի հանդեպ։ Ուիլը Մայքին պատմում է Հակառակ կողմի տեսիլքների մասին, և նա Ջոյսի ու Բոբի հետ միասին ուղեկցում է Ուիլին լաբորատորիա վերջինիս վիճակի վատացումից հետո։ Տասնմեկի վերադարձից հետո Մայքը անտանելի զայրանում է Հոփի վրա, ով մեկ տարի թաքցրել էր աղջկան իրենից։ Մայքը կարևոր դեր է խաղում Ուիլի հիշողության վերականգման գործում։ Երբ Տասնոմկը մեկնում է դարպասները փակելու, Մայքը նրան խոստովանում է, որ այլևս չի դիմանա աղջկա անհետացմանը։ Տասնմեկը խոստանում է, որ անպայման կվերադառնա։ Դարպասները փակելուց մեկ ամիս անց Մայքը Տասնմեկին հրավիրում է ձմեռային պարահանդեսին, որտեղ նրանք համբուրվում են։
Հաջորդ ամռանը նրանք սկսում են հանդիպել, սակայն Հոփերին հաջողվում է նրանց բաժանել, քանի որ վերջիններս միմյանց հետ շատ ժամանակ էին անցկացնում։ Երբ Տասնմեկը և Մաքսը իմանում են, որ Մայքը խաբել է իր տատիկի հիվանդության մասին,Տասնմեկը վերջնականապես բաժանվում է նրանից։ Նրանք հաշտվում են միայն հիվանդանոցում՝ Նենսիին սպասելու ժամանակ։ Երբ Տասնոմկը իր ուժերով փորձում է գտնել Բիլլիին, Մայքը սրտնեղում է, որ բոլորը շահագործում են նրան,և խոստովանում է, որ սիրում է աղջկան։ Տասնմեկի խայթոց ստանալուց հետո Մայքը փորձում է իր զգացմունքների մասին ասել, բայց չի կարողանում գտնել ճիշտ բառեր արտահայտվելու համար։ Վերջին օրը, երբ Տասնմեկը Բայերսների հետ մեկնում է, Մայքը խոստանում է, որ միշտ նրա հետ կապի մեջ կլինի և կայցելի տոներին։ Տասնմեկը հայտնում է, որ սիրում է Մայքին,և համբուրում է նրան՝ Բայերսների հետ հեռանալով Հոքինսից։
Գարնանային արձակուրդներին Մայքը մեկնում է Կալիֆորնիա՝ Տասնմեկին այցելելու, և պարզում է, որ նրան ծաղրում է  Տասնմեկի համադասարանցի Անժելան և իր ընկերները։ Հետո Մայքը Բայերս եղբայրների և նրանց ընկեր Արգայլի հետ ամբողջ ԱՄՆ-ով մեկ փնտրում են Տասնմեկին, որպեսզի նրան պաշտպանեն ԱՄՆ-ի բանակից։


=== Տասնմեկ ===

Տասնմեկը ( Միլլի Բոբբի Բրաուն) տելեկինետիկ կարողություններով  աղջիկ է, և Հոփերի խորթ դուստրը։ Նա մեծացել և փորձերի էր ենթարկվել Հոքինսի լաբորատորիայում, որտեղ ուսումնասիրում էին իր ուժերը։ Նրա փախուստից հետո նա ընկերանում է Մայքի, Լուկասի և Դասթինի հետ, որոնք կարծում են, որ նա կարող է օգնել իրենց Ուիլի փնտրտուքներում։ Առաջին եթերաշրջանի մեծ մասում նա թաքնվում էր այսպես ասված «վատ մարդկանցից»՝ լաբորատորիայի աշխատողներից։ Առաջին եթերաշրջանի ավարտին նա ենթադրաբար մահանում է Դեմոգարգոնի հետ կռվի ժամանակ, բայց հայտնվում է Հակառակ կողմում։
Երկրորդ եթերաշրջանում նա դուրս է գալիս Հակառակ կողմից դպրոցում բացված դարպասների միջով։ Հոփերը, գտնելով նրան, դառնում է Տասնմեկի խորթ հայրը, և անվտանգությունից ելնելով՝  նրան թույլ չի տալիս հանդիպել Մայքի,Լուկասի և Դասթինի հետ։ Իրեն մեկուսացված զգալով՝ Տասնմեկը փախչում է տնից՝ փնտրելու իր կենսաբանական մորը՝ Թերի Այվսին։ Նաև հայտնվում է Չիկագոյում, որտեղ հանդիպում է Քալիին (008) և նրա ջոկատին։ Ինքն Իրեն ավելի բացահայտելով՝ Տասնմեկը որոշում է վերադառնալ Հոքինս՝ օգնելու ընկերներին։ Հոփերի հետ գնում է Լաբորատորիա և փակում է Դարպասները։ Երկրորդ եթերաշրջանի ավարտին Հոփերը պաշտոնապես դստեգրում է Տասնմեկին։ 
Երրորդ եթերաշրջանում նա սկսում է հանդիպել Մայքի հետ այն ժամանակ, երբ նրան հետապնդում էր նոր վերադարձած Միտքա Զավթողը։ Տասնմեկը կորցնում է իր ուժերը և Հոփերին ու Բայերսների ընտանիքի հետ մեկնում է Լենորա-Հիլզ, Կալիֆորնիա։ 
Տասնմեկը սկսում է հաճախել դպրոց և պայքարում է ուժերի կորստի և դպրոցում Անժելայի ու իր ընկերների ծաղրանքի դեմ։ Կորցնելով հավասարակշռությունը՝ նա ուժեղ հարվածում է Անժելային՝ ծանր վնասվածքներ պատճառելով նրան։ Տասնմեկին ձերբակալում են և տեղափոխում անչափահասների գաղութ, բայց բժիշկ Օուենսը ազատում է նրան և տեղափոխում հատուկ հաստատություն` Տասնմեկի ուժերը վերականգնելու նպատակով։ Այնտեղ Տասնմեկը վերհիշում է Հոքինսի լաբորատորիայում անցակացրած տարիների և Հենրի Քրիլին Հակառակ կողմ ուղարկելու մասին։ Հետո նա տելեկինետիկորեն փրկում է Մաքսիմին Վեքնայից և վերակենդանացնում, երբ նա մահանում է ստացած վնասվածքներից։


=== Դասթին Հենդերսոն ===
Դասթին Հենդերսոնը ( Գեյթեն Մատարացո)՝Քլաուդի Հենդերսոնի միակ երեխան է և Մայքի, Լուկասի և Ուիլի ընկերը:Հիմարիկ ու հնարամիտ է և իր Անրակա-գանգային դիզաստոսի պատճառով թլատ է։ D&D-ում Դասթինը Բարդ է և ընկերներից ամենաբանիմացն է խաղի մասին,հատկապես՝ հրեշների մասին։ Նա սիրահարված էր Նենսիին։ Չնայած որ երկրորդ եթերաշրջանում նա և Լուկասը հավանում էին Մաքսին, վերջում Մաքսը Լուկասին է ընտրում։ Դասթինը նաև ընկերություն էր անում Սթիվի հետ, ով նրան աղջիկների հետ ծանոթանալու խորհուրդներ էր տալիս։ 
Երրորդ եթերաշրջանից առաջ Դասթինը մեկ ամիս անցկացնում է գիտական ճամբարում, որտեղ Սթիվի խորհուրդներով սկսում է հանդիպել Սյուզիի հետ, ում ներկայացնում է որպես հանճար և «ավելի կրքոտ քան  Ֆիբի Քեյթսն է»։ Ընկերները նրան չեն հավատում՝ կարծելով, որ նա ամբողջը հորինում է, քանի որ Դասթինը չէր կարողանում կապվել Սյուզիի հետ իր սեփական «Ցերբերո» ռադիոաշտարակով։ Դրա փոխարեն նա հայտնաբերում է Ռուսական գաղտնի հաղորդագրություն և Սթիվի Ռոբինի ու Էրիկայի հետ ներխուժում է ստորգետնյա Ռուսական բազա։ Եթերաշրջանի վերջում նա ապացուցում է Սյուզիի գոյությունը,  երբ նրանից օգնություն է խնդրում Պլանկի հաստատունի մասին։
Ավագ դպրոցում Դասթինը, Մայքը և Լուկասը միանում են D&D-ի «Դժոխքի կրակի» ակումբին, որը ղեկավարում էր էքսցենտրիկ Էդի Մանսենը։ Այն բանից հետո, երբ Քրիսի Քենինգեմը սպանվում է անհայտ արարածի կողմից, Դասթինը արարածին անվանում է Վեքնա։ Դասթինը և  Էդին կարողանում են շեղել դեմոչղջիկներին Նենսիից, Ռոբինից և Սթիվից, բայց Էդիի թրեյլերում նրանք  ծուղակն են ընկնում։ Դասթինին պաշտպանելով՝ Էդին դուրս է գալիս թրեյլերից և չղջիկներին հեռու տանում։ Կռվի ժամանակ Էդին մահացու վիրավորվում է։ Դասթինը մահացող Էդիին ապահով տեղ է տանում։ Երկու օր անց նա հանդիպում է Էդիի հորեղբորը, ով Էդիի անհետացման մասին հայտարարություններ էր կախում։ Դասթինը նրան հայտնում է զարմիկի մահվան մասին և Էդիին հերոս անվանում։


=== Լուկաս Սինքլեր ===
Լուկաս Չարլզ Սինքլերը ( Քալեբ Մաքլաֆլին ) Սյու և Չարլզ Սինքլերների ավագ զավակն է և Էրիկայի ավագ եղբայրը, Մայքի, Դասթինի և Վիլի ընկերը։ Լուկասը սկզբում զգուշանում էր Տասնմեկից, բայց ավելի ուշ նրանք ընկերանում են։
Երկրորդ եթերաշրջանում սիրահարվում է Մաքսիմին։ Լուկասը D&D-ում ռեյնջեր է և հմտորեն կարողանում է օգտվել պարսատիկից, որին ընկերները անվանում էին «դաստակի հրթիռ»։ Պարսատիկը երբեք էլ չէր օգնում Լուկասին հրեշների դեմ պայքարում, բայց երրորդ եթերաշրջանում նրան հաջողվում է պարսատի շնորհիվ փրկել ընկերների կյանքը։ 
Չորրորդ եթերաշրջանում Լուկասը միանում է «Դժոխքի կրակի» ակումբին և դպրոցի բասկետբոլի թիմին և ամեն գնով փորձում է գտնել ժամանակ երկու ակումբների համար։ Գերեզմանոցում Դասթինի և Սթիվի հետ օգնում է Մաքսին փախչել Վեքնայի ճիրաններից։ Ավելի ուշ Քրիլների տանը Լուկասը փորձում է կրկին փրկել Մաքսին, սակայն նրան չի հաջողվում, և Վեքնան սպանում է Մաքսին։


=== Նենսի Ուիլեր ===

Նենսի Ուիլերը ( Նատալիա Դայեր ) Քարեն և Թոդ Վիլերների ավագ դուստրն է, Մայքի և Հոլլիի ավագ քույրը։ Դպրոցում բոլորի կողմից անտեսված էր՝ մինչև Սթիվին հանդիպելը։ 
Նրանց հարաբերությունները ձգվում են մինչև երկրորդ եթերաշրջանի ավարտը, երբ Նենսին սկսում է հանդիպել Ջոնաթանի հետ Մյորեյի մոտ գտնվելու ընթացքում։ Նենսին կարողանում է հրաշալի օգտվել հրազեններից։ Չնայած որ նա ոչ մի պատրաստություն չէր անցել, սերիալի ընթացքում նա օգտագործում է Ռեվալվերներ, Ատրճանակ, հրացան և ավտոմատ։ 
Երրորդ եթերաշրջանում Նենսին և Ջոնաթանը աշխատում են Հոքինս Պոստ-ում, որտեղ Նենսին ենթարկվում էր սաքսիստական վերաբերմունքի տղմարադ աշխատողների կողմից։ Վերջ ի վերջո նրան և Ջոնաթանին ազատում են, քանի որ նրանք բացահայտել էին գործը՝ իրենց ղեկավարի կամիքն հակառակ։ Բայց Նենսին շարունակում է հետաքննությունը, որի ժամանակ բազմիցս հանդիպում է Միտք զավթողիի բանակին՝ Բիլիի գլխավորությամբ։ 
Չորրորդ եթերաշրջանում Նենսին Ֆրեդ Բենսոնի հետ աշխատում էր դպրոցական թերթում՝ որպես խմբագիր։ Երբ Վեկնան սպանում է Քրիսիին,Նենսին ու Ֆրեդը քննում են դեպքի վայրը, որտեղ Նենսին զրուցում է Մաքսի հարևանի հետ, ով նրան պատմում է Վիկտոր Քրիլի մասին, ով սպանել էր իր ողջ ընտանիքին և հիմա գտնվում էր քաղաքի հոգեբուժարանի բանտում։ Երբ Վեքնան սպանում է Ֆրեդին, Նենսին միանում է ընկերներին և իմանում է Վեքնայի մասին։ Ավելի ուշ Վեքնան տրանսի մեջ է գցում նրան, որտեղ Նենսին իմանում է, որ իրականում Վեքնան Վիկտոր Քրիլի որդին է՝ Հենրի Քրիլը, ով սպանել էր իր ընտանիքին և մեղքը գցել էր հոր վրա։ Վերջ ի վերջո Նենսին, Սթիվը և Ռոբինը լուրջ վիրավորում են Վեքնային՝ Հակառակ կողմում գտնվող  Քրիլների տանը։


=== Ջոնաթան Բայերս ===
Ջոնաթան Բայերսը (Չարլի Հիթոն ) Ջոյսի ավագ որդին է և Ուիլի ավագ եղբայրը, նա շատ կապված էր մոր ու եղբոր հետ,  ամաչկոտ էր, զուսպ  ինչպես նաև սկզբնակ նկարիչ էր, ում Հոքինսի դպրոցում մշտապես ենթարկում էին ծաղրանքի։
Ջոնաթանը և Նենսին սկսում են հանդիպել երկրորդ եթերաշրջնի ավարտին։ Նրանք երկուսն էլ աշխատանքի են անցնում Հոքինս Պոստում, սակայն հեռացվում են արգելված հոդվածը շարունակելու պատճառով։ Նա օգնում է ընկերներին Միտք զվթողի դեմ պայքարում, ինչպես նաև փորձում է հեռացնել Տասնմեկին խայթելուց հետո նրա մարմնի մեջ մնացած մակաբույծին։ Երրոդ եթերաշրջանի ավարտին նա ընտանիքի և Տասնմեկի հետ հեռանում է Լենոլա Հիլզ, Կալիֆորնիա։
Չորրոդ եթերաշրջանում  նա ընկերանում է Արգայլի հետ։ Ջոնաթանը որոշել էր Նենսիի հետ միասին քոլեջ գնալ, սակայն Արգայլին հայտնում է, որ հայտ է ներկայացրել Լենորա Հիլզի տեղական քոլեջին։ ՆԻՆԱ-ի համարը ստանալով՝ Ջոնաթանը, Վիլը, Մայքը և Արգայլը օգնություն են խնդրում Սյուզիից,ով ապրում է Սոլթ-Լաքյ—Սիթի ում։ Սյուզին օգնում է,գտնում է ՆԻՆԱ-ի կորդինատները։ Կորդինատները իմանալով՝ տղաները հասնում են այնտեղ այն ժամանակ, երբ Տասնմեկը պայքարում է ԱՄՆ-ի բանակի դեմ։ Ջոնաթանը մասնակցում է Տասնմեկի համար մեկուսիչ ռեզեռվուար պատրաստելուն, որի օգնությամբ աղջիկը կռվում է Վեքնայի դեմ՝ պաշտպանելով Մաքսին։ Եթերաշջանի վերջում Ջոնաթանը վերադառնում է Հոքինս և հայտնաբերում է, որ Հակառակ կողմը թափանցում է քաղաք։


=== Քարեն Ուիլեր ===
Քարեն Ուիլերը (Քարա Բուոնո) Նենսիի, Մայքի և Հոլիի մայրն է և Թեդի կինը։ Չնայած նա հոգում սիրում էր իր երեխաներին, սակայն շատ դեպքերում չգիտեր, թե ինչ էր կատարվում նրանց կյանքում։ Նա չգիտեր անգամ քաղաքի ավերածությունների հիմնական պատճառ Վեքնայի մասին։  Քարենը, շատ ժամանակ չհասկանալով երեխաներին,փորձում էր նրանց հետ ուղիղ կապի դուրս գալ։ Նենսին կարծում էր, որ իր մայրը ամուսնացել էր հոր հետ միայն նրա համար, որ համապատասխաներ «ատոմային ընտանիքի» ստանդարտներին։
Երկրորդ եթերաշրջանի վերջում և Երրոդի սկզբում Քարենի մոտ հայտնվում է սիրային հետաքրքրություն Բիլլի Հարգրովի հանդեպ, քանի որ ամուսնու հետ համատեղ կյանքը ձանձրացնում էր նրան։ Քարենը որոշում է չտրվել զգացմունքներին և չկործանել իր ընտանիքը։ Սակայն նրանց կարճատև շփումը բացահայտում է, որ Բիլլիին գրավել է Միտք Զավթողը։ Վերջապես Քարենը հասկանում է Նենսիին և ոգեշնչում է նրան շարունակել հոդվածը, որի պատճառով նրան ազատել էին աշխատանքից։


=== ՈՒիլ Բայերս ===
Ուիլ Բայերսը (Նոա Շնափ) Ջոյսի կրտսեր որդին և Ջոնաթանի կրտսեր եղբայրն է՝ ամաչկոտ, բարի և խոցելի տղա։ D&D-ում Ուիլը քլիրիկ է, բայց ժամանակ առ ժա հանդիսանում է որպես Դանջի վարպետ, ինչի պատճառով նրան անվանում են «Ուիլ Իմաստուն»։ Առաջին եթերաշրջանում նա կորում է Լաբորատորիայում Հակառակ կողմի դարպասների բացման օրը, երբ դարպասների միջով փախած հրեշը առևանգում է նրան։
Երկրորդ եթերաշրջանում Ուիլը սկսում է տեսիլքներ տեսնել, ոտեղ նա Հակառակ կողմում էր և միշտ փախչում էր հսկա, ֆիզիկական մարմին չունեցող սև հրեշից։ Հոգնելով անընդհատ փախչելուց՝ Ուիլը որոշում է դիմադրել հրեշին, բայց հրեշը կարողանում է տիրանալ նրան։ Դասթինը հրեշին անվանում է Միտք Զավթող։ Ջոյսին, Ջոնաթանին և Նենսիին հաջողվում է փրկել  Ուիլին՝ նրա մարմնից հրեշին դուրս մղելով։
Երրորդ եթերաշրջանում իրեն մեկոսւացված է զգում, երբ բոլոր ընկերները ձեռք էին բերել ընկերեւհինռր և ավելի քիչ ժամանակ էին հատկացնում D&D-ին։ Նրա և Միտք զավթողի կապի շնորհիվ Ուիլը զգում է, որ հրեշը կրկին հայտնվել է, և  հայտնում է ընկերներին։ Եթերաշրջանի ավարտին նա ընտանիքի և Տասնմեկի հետ հեռանում է Հոքինսից։
Չորրորդ եթերաշրջանում Ուիլը, Մայքը, Ջոնաթանը, և Արջեյլը փրկում են Տասնմեկին և օգնում են նրան՝ մեկուսիչ ռեզերվուար պատրաստելով, որի միջոցով Տասնմեկը պայքարում է Վեքնայի դեմ։ Վերադառնալով Վեքնայի բացած դարպասների պատճառով ավերված Հոքինս՝ Վիլը զգում է Հակառակ կողմի աճող ազդեցությունը, ինչը ապացուցում էր Վեքնայի ներկայությունը։


=== Մաքս Մեյֆիլդ ===
Մաքսիմ (Մաքս) Մեյֆիլդը (Սեյդի Սինկ) Սյուզան Հարգրովի կենսաբանական դուստրն է և Բիլլի Հարգրովի խորթ քույրը։ Նա հմուտ սքեյթբորդիստ է, ով գրավում է Լուկասի ուշադրությունը «Dig Dug» խաղում նոր ռեկորդ սահմանելով։
Երրոդ եթերաշրջանում բազում բաժանումներից հետո սկսում են հանդիպել։ Տասնմեկը նրանից խորհուրդ է հարցնում, երբ կասկածում է, որ Մայքը ստում էր նրան։ Մաքսը օգնում է նրան ճանաչել արտաքին աշխարհը և ավելի լավ հասկանալ ինքն իրեն։ Նաև պարզվում է, որ Մաքսը Հրաշք Կնոջ մեծ երկրպագուհին է։
Չորրորդ եթերաշրջանում Մաքսը պայքարում էր Բիլիի մահից հետո առաջացած դեպրեսիայի դեմ և դպրոցի հոգեբանի հետ պարբերական հանդիպումներ էր ունենում։ Մաքսը տեսնում է, թե ինչպես է Էդդին Քրիսսիին տանում իր թրեյլերը։ Քրիսսիի մահից հետո Մաքսը ամենը պատմում է Դասթինին, և ճշմարտությունը իմանալու նպատակով նրանք որոշում են գտնել փախուստի դիմած Էդդիին։ Գտնելով Էդիի ընկերներից մեկի տվյալները նրանք կարողանում են հայտնաբերել Էդդիի թաքստոցը։ Համոզվելով, որ Էդդին կապ չունի Քրիսսիի սպանության հետ, և իմանալով երկրոդ զոհի մասին Մաքսը հիշում է, որ Քրիսսին նույնպես այցելում էր հոգեբանի մոտ։ Նա ընկերների հետ ներխուժում է դպրոց և ուսումնասիրում է Հոգեբանի գրառումները աշակերտների մասին, որտեղ բացահայտում է, որ Վեքնայի երկրորդ զոհը՝ Ֆրեդը նույնպես հաճախում էր հոգեբանի մոտ։ Համեմատելով նրանց մասին գրառումները իր մասին գրառումների հետ, Մաքսը բացահայտում է, որ նրանք նույնպես տառապում էին դեպրեսիայից և հասկանում է, որ Վեքնայի հաջորդ զոհը ինքն է։ Նա նամակներ է գրում բոլոր հարազատներին և ընկերներին։ Գերեզմանոցում Բիլլիին հասցեագրված նամակը կարդալու ժամանակ Վեքնան հարձակվում է նրա վրա։ Լուկասը, Դասթինը և Սթիվը կապվում են Ռոբինի և Նենսիի հետ և կարողանում են փրկել նրան՝ միացնելով իր սիրած երգը։ Այն բանից հետո, երբ Սթիվը, Ռոբինը, Նենսին և Էդդին հայտնվում են Հակառակ կողմում Մաքսը ընկերների հետ մեկնում է Ուիլլերների տուն, որտեղ լույսերով կապ են հաստատում Հակառակ կողմում գտնվող ընկերների հետ։ Նրանք մեկնում են Էդդիի թրեյլեր և ազատում են ընկերներին Հակառակ կողմից։
Վեքնայի հետ վերջնական կռվի ժամանակ Մաքսը Լուկասի հետ գնում է Քրիլների առանձնատուն և հանդես է գալիս որպես խայծ և ընկնում է Վեքնայի գերության մեջ։ Փորձելով պաշտպանվել Մաքսը հիշում է իր ամենաերջանիկ հիշողությունը՝ որտեղ միջին դպրոցում առաջին անգամ պարում է Լուկասի հետ։ Բայց նրա ծրագիրը ձախողվում է, և չնայած Տասնմեկի պայքարին՝ Վեքնան՝ հասնելով իր նպատակին  զավթում է Մաքսին, և նա մահանում է ստացված վնասվածքներից։ Տասնմեկը վերակենդանացնում է աղջկան, սակայն Մաքսը գիտակցության չգալով հայտնվում է կոմայի մեջ։ Նրան տեղափոխում են հիվանդանոց, որտեղ Լուկասը խնամում է նրան։


=== Սթիվ Հարինգտոն ===

Սթիվ Հարինգտոնը կամ Սթիվ «մազոտ» Հարինգտոնը (Ջո Քիրի) դպրոցի արքան էր, ով փորձում էր կարգավորել իր հարաբերությունները Նենսիի հետ և դպրոցում շարունակ ծաղրում էր Ջոնաթանին, որի համար հետագայում զղջում է։
Երկրորդ եթերաշրջաում Սթիվը ավելի կարևոր դեր է կատարում՝ Ընկերանալով Դասթինի հետ, և դառնալով երեխաների հիմնական պաշտպանը։ Սթիվին էր պատկանում այսպես կոչված «չղջիկը»՝ բեյսբոլի մահակ պատված բազում խոշոր մեխերով, որի հեղինակը Ջոնաթանն էր, ով այն պատրաստել էր Դեմոգարգոնի վրա որսի ժամանակ։ Սթիվը «չղջիկով» պայքարում է  Հոքինս ներխուժած դեմո շների դեմ։
Երրոդ եթերաշրջանում Սթիվը Ռոբինի հետ միասին աշխատանքի է անցնում սթարքորտ մոլում։ Այնտեղ Սթիվը Ռոբինի, Դասթինի և Էրիկայի հետ միասին ներխուժում են գաղտնի ռուսական բազա, որտեղ նրան և Ռոբինին գերեվարում են և տանջանքների ենթարկում։ 
Չորրոդ եթերաշրջանում՝ մոլի ավերումից հետո Սթիվը աշխատանքի է անցնում  Ռոբինի հետ տեսասկավառակների խանութում։ Սթիվը և Ռոբինը միանում են Նենսիին և երեխաներին, որպեսզի ուսումնասիրեն Քրիլների առանձնատունը՝ Վեքնայի մասին տեղեկություններ գտնելու համար։ Լճի հատակին Հակառակ կողմի նոր դարպասները գտնելուց հետո Սթիվը սուզվում է, որպեսզի ուսումնսիրի այն, ինչի ժամանակ ծուղակն է ընկնում՝ հայտնվելով Հակառակ կողմում։ Ռոբինի, Էդդիի և Նենսիի օգնությամբ նա փրկվում է և վերադառնում է մեր աշխարհ։
Վեքնայի սպանության փորձի ժամանակ Սթիվը, Նենսին և Ռոբինը վերադառնում են Հակառակ կողմ՝ Քրիլների առանձնատուն, որտեղ ուժեղ վնասվածքներ են հասցնում նրան Մոլոտովի կոկտեյլներով, սակայն Վեքնան կարողանում է փախչել և ավարտին է հասցնում իր ծրագիրը՝ ահռելի ավերածություներ առաջացնելով Հոքինսում։ Սթիվը, Ռոբինը և Դասթինը կամավոր օգնում են տուժած քաղաքացիներին։


=== Բիլլի Հարգրով ===
Ուիլյամ (Բիլլի) Հարգրովը (Դակրե Մոնտգոմերի) Մաքսի դաժան ու կոպիտ խորթ եղբայրն է։ Պարզվում է, որ Բիլլիի վարքքագիծը պայմանավորված էր մանուկ հասակում հոր կողմից ֆիզիկական բռնության ենթարկվելու հետ։
Երրոդ եթերաշրջանում Բիլլին դառնում է Միտք Զավթողի զորքերի հրամանատարը։ Տասնմեկին հաջողվում է Բիլլիի մոր մասին լավ հուշերով նրան ազատել գերությունից։ Բիլլին զոհում է իրեն, որպեսզի փրկի Տասնմեկին։ Միտք զավթողի անհետացումից հեոտ Բիլլին ներողություն է խնդրում Մաքսից և մահանւմ նրա ձեռքերի մեջ։
Չորրոդ եթերաշրջանում հայտնվում է Տեսիլքի ձևով, երբ Վեքնան Մաքսին տրանսի մեջ է գցում, որտեղ նա մեղդրում է քրոջը իր մահվան համար։


=== Բոբ Նյուբի ===
Բոբ Նյուբին (Շոն Էսթոն) Ջոյսի ու Հոփերի նախկին դասընկերն էր, ում պատկանում էր Radio-Shack էլեկտրոտեխնիկայի խանութը։ Երկորդ եթերաշրջանում հանդիպում էր Ջոյսի հետ։ Բարեհոգի մարդ լինելով՝  նա իրեն հաճախ «սուպերհերոս» էր անվանում։ Բայերսները սկզբում թաքցնում էին նրանից Հակառակ կողմի գոյությունը, սակայն վերջում  նրանից են օգնություն խնդրում Հոփերի փնտրելու համար։ 
Նա, Հոփերը, անգիտակից Ուիլը, Ջոյսը, բժիշկ Օուենսը և Մայքը հայտնվում են Միտք Զավթողի ծուղակում՝ մնալով արգելակված և հոսանքազրկված լաբորատորայում։ Լինելով միակը, ով կարող էր բացել դռները՝ Բոբը ինքնակամ անում է այն։ Դռները բացելուց հետո Ջոյսի աչքերի առաջ նրա վրա են հարձակվում դեմոշները և սպանում ու հոշոտում են նրան։ 
Բոբի հիշատակը մշտապես պահվում է հաջորդ եթերաշրջաններոըմ։


=== Սեմ Օուենս ===
Բժիշկ Սեմ Օուենսը (Փոլ Ռեյզեր) Էներգետիկայի նախարարության վստահված անձն է, ով Հոքինսի լաբորատորիայում փոխարինում է բժիշկ Բրեներին։ Ինչպես իր նախորդը but Օուենսը նույնպես համառ էր և հակված էր ուսումնասիրելու Հակառակ կողմը, բայց ավելի զգայուն էր այնտեղի բնակիչների հանդեպ։ Նա ղեկավարում էր Ուիլի բուժումն ու հետազոտումը։ 
Երկրորդ եթերաշրջանի ավարտին Օուենսին հեռացնում են, երբ լաբորատորիայի վրա են հարձակվում Հակառակ կողմի հրեշները։ Նա Հոփերին է տալիս Տասնմեկի ծննդյան վկայականը, որի շնորհիվ հոփերը դստեգրում է աղջկան։ 
Երրոդ եթերաշրջանի ավարտին Օուենսը օգնություն է ուղարկում Հոքինս, երբ բացահայտվում է ռուսական գաղտնի բազան և դեպի  Հակառակ կողմ  նոր պորտալ բացելու նրանց փորձերը։
Չորրոդ եթերաշրջանում Օուեսը գաղտնի աշխատում է Բրեների հետ ՆԻՆԱ նախագծի վրա, որը, ըստ բժիշկների, կկարողանար վերադարձնել Տասնմեկի ուժերը։ Օուենսը Տասնմեկին բերում է գաղտնի լաբորատորիա, երբ Հոքինսում սկսվում են սերիական սպանությունները։ Աղջիկը սկզբում ընդդիմանում է, երբ իմանում է Բրեների մասնակցության մասին, բայց ուժերի կարճատև վերադարձը փոխում են նրա որոշումը։ Վերջնական արդյունքում նախագիծը հաջողվում է, և Տասնմեկի ուժերը վերադառնում են, բայց Ամերիկայի զինված ուժերը փոխգնդապետ Ջեք Սալիվանի գլխավորությամբ հարձակվում են լաբորատորիայի վրա՝ մեղադրելով Տասնմեկին Հոքինսում կատարվող սպանությունների մեջ։


=== Ռոբին Բաքլի ===
Ռոբին Բաքլին (Մայա Հոուք) Սթիվի գործընկերն էր Սթարքորտում, ում հաջողվում է գաղտնալսել ռուսական գաղտնի հաղորդագրությունը, որից հետո գտնել  և ներխուժել ռուսական հատուկ բազան Սթիվի,Դասթինի և Էրիկայի հետ։
Թմրանյութերի ազզդեցության տակ Ռոբինը խոստովանում է, որ սիրահարված է եղել Սթիվի երկրպագուհի Թեմմի Թոմսոնին՝ բացահայտելով, որ լեզբուհի է։
Չորրոդ եթերաշրջանում շարունակում է աշխատել սթիվի հետ տեսասկավառակների խանութում։ Էդիին գտնելով՝ Ռոբինը ու Նենսին այցլեում են գրադարան, որտեղ իմանում են, որ Վիկտոր Քրիլը իր ընտանիքի սպանության մեջ մեղադրում էր ոմն հրեշի, ով անիծել էր իրենց տունը։ Մտածելով, որ դա Վեքնան է՝ Ռոբինն ու Նենսին այցելում են Քրիլին հոգեբուժարանում, որտեղ նա պատմում է իր ընտանիքի սպանության ճշմարտությունը։ Ավելի ուշ Ռոբինը, Սթիվը և Նենսին գնում են Հակառակ կողմում Քրիլների առանձնատուն և փորձում են սպանել Վեքնային։


=== Էրիկա Սինքլեր ===
Էրիկա Սինքլերը  (Փրիա Ֆերգյուսոն) Սյու և Չարլզ Սինքլերների կրտսեր երեխան է և Լուկասի կրտսեր քույրը։ Նա շատ գռեհիկ, չարախոս ու չարաճճի է և հաճախ Լուկասին ու իր ընկերներին ներդ է  անվանում, չնայած շատ ժամանակ կաևող է բավականին բարեհամբույր լինել։ 
Երրոդ եթերաշրջանում էրիկան օգնում է  Դասթինին, Սթիվին և Ռոբինին ներխուժել Սթարքորտի տակ գտնվող ռուսական լաբորատորիան։ Այդ ընթացքում Դասթինը ապացուցում է Էրիկային, որ նա նույնպես ներդ է և խորհուրդ է տալիս համակերպվել դրա հետ։ Երրորդ եթերաշրջանի ավարտին Էրիկան ստանում է Վիլի D&D-ի ձեռնարկը։ 
Չորրորդ եթերաշրջանում Էրիկան համակերպվում է իր ներդ լինելու հետ և զբաեցնում է «Դժոխքի կրակի» ակումբում եղբոր տեղը։ Վեքնայի սպանության գործում Էրիկան կապ էր հաստատում ընկերների բաժանված խմբերի միջև։


=== Մյուրեյ Բաուման ===
Մյուրեյ Բաումանը (Բրեդ Գելման) անձնական դետեկտիվ էր, ում վարձել էին Բարբարա Հոլանդի ծնողները իրենց դստեր անհետացումը բացահայտելու համար։ Երկրորդ եթերաշրջանում նա օգնում է Նենսիին և Ջոնաթանին փակել Հոքինսի ազգային լաբորատորիան։ Երրորդ եթերաշրջանում նա օգնում է Հոփերին և Ջոյսին ներխուժել Ռուսական բազա, որտեղ ցուցաբերում է Ռուսերենի լավ իմացություն։
Չորրոդ եթերաշրջանում նա Ջոյսի հետ մեկնում է Կամչատկա, որպեսզի փրկեն Հոփերին։


=== Էդդի Մանսեն ===
Էդվարդ (Էդդի) Մանսենը (Ջոզեֆ Քուին) Հոքինսի միջին դպրոցի էքսցենտրիկ աշակերտ էր և Մայքի ու Դասթինի ընկերը, «Դժոխքի կրակի» ակոմբի հիմնադիրն ու ղեկավարը։
Քրիսի Քեննինգեմին թմրանյութեր վաճառելուց ականատես է լինում, թե ինչպես է Վեքնան մտովի սպանում Քրիսիին։ Հասկանալվ, որ իրավապահ մարմինները չեն հավատա իրեն՝ Էդդին փախուստ է դիմում, որից հետո Սթիվը, Ռոբինը, Մաքսը և Դասթինը գտնում են նրան և պատմում Հակառակ կողմի մասին։ Ոստիկանությունը հայտարարում է, որ Էդդին համարվում է գլխավոր կասկածյալ Վեքնայի սպանությունների գործում։ Դպրոցի բասկետբոլի թիմը Քրիսիի ընկեր Ջեյսոն Քարվերի գլխավորությամբ ինքնուրույն հետախուզություն են սկսում, որպեսզի բռնեն Էդդիին՝ կարծելով, որ նա  սատանիստական ակումբի անդամ է։ Ընկերները հասկանում են, որ պետք է մաքրեն Էդդիի համբավը։
Լճում Հակառակ կողմի նոր դարպասները գտնելուց հետո Էդդին սուզվում է Սթիվի հետևից, ում Հակառակ կողմի  շոշափուկները քաշում են ներս, և այդպես Էդդին առաջին անգամ առընչվում է Հակառակ կողմի հետ։ 
Վեքնայի հետ վճռական կռվին պատրաստվելու ժամանակ նրանք գնում ու պատրաստում են զենքեր, Էդդին ու Դասթինը նորից վերադառնում են Հակառակ կողմ, որպեսզի շեղեն դեմոչղջիկներին այն ժամանակ, երբ ընկերները սողոսկում էին Վեքնայի որջը։ Շեղելու նպատակով Էդիին կատարում է Metallica խմբի  "Master of Puppets" երգը։ Վերջում նա մնում է ու զուհում է իրեն, որպեսզի ավելի երկար շեղի Վեքնայի չղջիկներին, մինչդեռ ընկերները պայքարում էին հրեշի դեմ։ 
Այն բանից հետո, երբ Վեքնայի դարպասները առաջացնում են հսկայական ճաքեր,որոնք ավիրում են Հոքինսը, քաղաքաբնակները դեռ շարունակում են մեղադրել Էդիին կատարված սպանությունների մեջ։ Դասթինը հանդիպում է Էդիի հորեղբայրին, ում պատմում է, որ նրա զարմիկը իրական հերոս է, ով զոհվել է քաղաքը պաշտպանելու ժամանակ։


=== Արջեյլ ===
Արջեյլը (Էդուարդո Ֆրանկո) Ջոնաթանի ընկերն է, ով աշխատում էր վարորդ պիցցերիայի համար։ Նա փախցնում է Ջոնաթանին, Ուիլին և Մայքին, երբ ԱՄՆ-ի բանակը հարձակվել էր վերջիններիս տան վրա։ Արջեյլը միանում է տղաներին Տասնեմեկի որոնումների գործում։ Նրանք օգնություն են խնդրում Սոլթ-Լեյք-Սիթիում ապրող Դասթինի ընկերուհի Սյուզիից, ում տանը Արջեյլը հանդիպում և սիրահարվում է Սյուզիի ավագ քույր Իդենին։ Տասնմեկի համար սենսորային ռեզերվուար պատրաստեոլու համար Արջեյլը գտնում է բոլոր անհրաժեշտ պարագաները։


=== Վեքնա ===
Վեքնան (մեծ տարիքում՝Ջեյմս Քեմբել Մ․ Բաուեր և փոքր տարիքում Ռաֆաել Լյուս) արյունախում արարած էր հակառակ կողմից,ով առաջին անգամ հայտնվում է չորրորդ եթերաշրջանում։ Նա հետապնդում էր մարդկանց, ովքեր ապաքինվել էին անցյալում տեղի ունեցած դժբախտ դեպքերից։ Սպանելուց առաջ նա զոհի մոտ առաջացնում էր սարսափազդու տեսիլքներ, որից հետո տելեկինետիկորեն կոտրում էր զոհի ոսոկորները, ապա պայթեցնում էր նրա ակնագնդերը։ Վեքնան բնակվում էր հակառակ կողմում՝ Քրիլների առանձնատանը։ Պարզվում է, որ նա սերիալի գլխավոր չարագործն է, ով տարիներ շարունակ ահաբեկում է Հոքինսը՝ սկսած Ուիլի առևանգումից։
Պարզվում է, որ Վեքնան Հենրի Քրիլն է՝ Վիկտոր Քրիլի որդին, ով ծնվել էր տելեպատիկ կարողություներով։ Հենրին մեծանում էր՝ մեծ ատելություն տածելով մարկանց հանդեպ, ինչի պատճառով օտարվում է բոլորից։ Նա ատում էր իր ընտանիքին նրանց կեղծավորության համար՝ իմանալով, որ հայրը երկրոդ համաշխարհային պատեչազմի ժամանակ պատահաբար խաղաղ մարդկանց տուն էր պայթեցրել։ 1950-ականներին սեփական տանը Հենրին ահաբեկում և սպանում է մորն ու քրոջը, սակայն շատ ուժ գործադրելուց հյուծվում է և ընկնում կոմայի մեջ, իսկ հորը մեղադրում են կատարված սպանությունների մեջ։ Հենրրին անցնում է բժիշկ Մարտին Բրեների խնամակալության տակ, որտեղ նա փորձում էր վերստեղծել Հենրիի կարողությունները ուրիշ երեխաների մոտ։ Մեծանալով Հենրին դառնում է սանիտար Հոքինսի Լաբորատորիայում, որպեսզի օգնի Բրեներին շարունակել փորձերը կորողություններով  մի խումբ երեխաների վրա՝  ներառյալ Տասնմեկին։ Բրեները Հենրիի վզի մեջ տեղադրում է իմպլանտ (Սոթերիա), որը արգելակում էր նրա կարողությունները։ 1979 թվականին Հենրին ընկերանում է Տասնմեկի հետ և նրան ասում է, որ բոլոր երեխաները՝ ներառյալ Հենրրին, լաբորատորիայի բանտարկյալներն են։ Տասնմեկը ականատես է լինում, թե ինչպես է Բրեները պատժում տղային և խղճալով նրան՝ ոչնչացնում է Սաթերիան՝ վերականգնելով Հենրիի ուժերը։ Հենրին սպանում է բոլոր երեխաներին և անձնակազմի մեծ մասին, հետո փորձում է սպանել Տասնմեկին այն բանից հետո, երբ աղջիկը հրաժարվում է միանալ Հենրիին մարդկությանը ոչնչացնելու գործում։ Տասնմեկը հաղթում է Հենրիին և նրան ուղարկում է Հակառակ կողմ, որտեղ նա այլանդակվում է կայծակներից և երկար ժամանակ թունավոր մթնոլորտում մնալուց։ Հակառակ կողմում Հենրին հայտնաբերում է բազում արարածների և իր ուժերի օգնությամբ ենթարկեցնում է նրանց և ստեղծում է Միտք Զավթողին։ 
1986 թվականին որոշակի դադարից հետո, որի ժամանակ Հենրին ավելի ուժեղ է սկսում կառավարել Հակառակ կողմը, նա սկսում է ահաբեկել Հոքինսը՝ սպանելով մի խումբ դեռահասների՝ Քրիսի Քենինգեմին, Ֆրեդ Բենսոնին և Պատրիկ ՄաքՔինիին։Դասթինը և Էդդին նրան անվանում են Վեքնա, քանի որ նա նման էր D&D-ի նույնանուն հերոսին։ Վեքնան համարյա սպանում է Մաքսին, երբ ընկերներին հաջողվում է կոտրել Վեքնայի իշխումը երգի միջոցով։ Ավելի ուշ Վեքնան գրավում է Նենսիին և բացահայտում է իր անցյալը  և ներկայացնում ապագան, որտեղ Հոքինսը կործանվում է, որից հետո ազատում է աղջկան։ Նենսին ընկերների հետ ենթադրում է, որ Վեքնային հարկավոր է բացել չորս դարպասներ, որ իրագործի իր ծրագիրը։ Չորս դարպասներից երեքը արդեն բացվել էին նախկին սպանությունների վայրերում։ Մաքսը փորձում է շեղել Վեքնային, մինչդեռ ընկերները մեկնում են Հակառակ կողմ, որպեսզի սպանեն նրան։  
Տասնմեկը, ում պատճառով տեղի էին ունեցել Հակառակ կողմի նախկին հարձակումները,  մտնում է Մաքսի բանականության մեջ, որպեսզի պայքարի Վեքնայի դեմ։ Վեքնան տիրանում է Մաքսին և սպանում է նրան, մինչև Տասնմեկը կարողանում է հաղթել նրան։ Այդ ժամանակ Սթիվը, Նենսին և Ռոբինը լուրջ վիրավորում են Վեքնայի ֆիզիկական կերպարանքը, մինչև նա փախուստի է դիմում։  Չնայած այն բանի, որ Տասնմեկը վերակենդանացնում է Մաքսին, բայց նրա կարճատև մահը բավարար էր, որպեսզի բացվեր չորրորդ դարպասը դեպի Հակառակ կողմ՝ առաջացնելով հսկայական ճեղքեր, որոնք ավիրում են Հոքինսը՝ թույլ տալով Հակառակ կողմին թափանցել քաղաք։


== Ծանոթագրություններ ==